**Ministru kabineta rīkojuma projekta “Par dezinfekcijas līdzekļu piešķiršanu NATO Trasta fondam Covid-19 izplatības ierobežošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par dezinfekcijas līdzekļu piešķiršanu NATO Trasta fondam Covid-19 izplatības ierobežošanai” mērķis ir informēt par iespēju atbalstīt Ziemeļatlantijas līgumu organizācijas (turpmāk - NATO) izveidoto Pandēmijas atbalsta trasta fondu (*Pandemic response trust fund*, turpmāk – Trasta fonds) un novirzīt tam Latvijā ražotus dezinfekcijas līdzekļus.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija sagatavojusi Ministru kabineta rīkojuma projektu “Par dezinfekcijas līdzekļu piešķiršanu NATO Trasta fondam Covid-19 izplatības ierobežošanai” saskaņā ar Latvijas Republikas Pastāvīgās pārstāvniecības NATO aicinājumu sniegt atbalstu NATO izveidotajam mehānismam cīņā pret Covid-19. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Š.g. jūnijā NATO aizsardzības ministri apstiprināja vairākas iniciatīvas, lai sekmētu NATO noturību un gatavību Covid-19 pandēmijas otrajam vilnim, kā arī lai ciešāk koordinētu NATO reakciju uz pandēmiju. Viena no iniciatīvām paredz Trasta fonda izveidi, kas ir viens no atbalsta mehānismiem NATO Covid-19 Operacionālajam plānam.NATO dalībvalstis tiek aicinātas atbalstīt Trasta fondu, ziedojot medicīnas preces vai novirzot tam finanšu līdzekļus. Par Trasta fondā saziedotajiem līdzekļiem plānots izveidot un uzturēt medicīnas aprīkojuma un aizsarglīdzekļu krājumus, lai NATO varētu sniegt tūlītēju atbalstu gan NATO dalībvalstīm, gan tās partnervalstīm cīņā ar Covid-19 pandēmiju.Latvijas sniegtais atbalsts būtu viens no veidiem, kā apliecināt Latvijas ieguldījumu NATO vienotībā. Vienlaikus tas demonstrētu solidāru apliecinājumu Latvijas gatavībai spert kopīgus soļus, lai NATO būtu sagatavotāka iespējamajam Covid-19 pandēmijas nākamajam vilnim. Latvijas interesēs ir Alianses un partnervalstu veiksmīga cīņa ar pandēmiju, kas var būt atkarīga no šīs medicīnas aprīkojuma un aizsarglīdzekļu krājumu pieejamības.Lai atbalstītu Trasta fondu un arī Latvijas komersantus, Aizsardzības ministrija rosina kā Latvijas ieguldījumu Trasta fondā novirzīt Latvijā ražotus dezinfekcijas līdzekļus virsmām līdz 50 000 *euro* vērtībā, kas iegādāti jau pavasara ārkārtējās situācijas laikā (par Aizsardzības ministrijai piešķirto finansējumu saskaņā ar Ministru kabineta 27.04.2020. rīkojumu Nr. 220 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””) un glabājas Valsts aizsardzības militāro objektu un iepirkumu centra (turpmāk – VAMOIC) noliktavā. Šī varianta izvēle neradītu papildu izmaksas, kā arī atvieglotu administratīvo slogu, kāds būtu, ja tomēr tiktu lemts rīkot atsevišķu iepirkumu Trasta fondam paredzētajām medicīniskajām ierīcēm vai individuālajiem aizsarglīdzekļiem. Trasta fondam novirzītie dezinfekcijas līdzekļi joprojām tiktu glabāti VAMOIC noliktavā, bet būtu nodalīti no pārējiem dezinfekcijas līdzekļiem un attiecīgi marķēti. Pēc pieprasījuma tie tiktu nosūtīti uz Trasta fonda noliktavu vai uz konkrētu Trasta fonda norādītu valsti, kas pieprasījusi palīdzību. Transportēšanas izdevumi tiktu segti no Aizsardzības ministrijai piešķirtajiem finanšu līdzekļiem no valsts budžeta programmas 02.00.00 “Līdzekļi neparedzētiem gadījumiem”, nepārsniedzot 2000 *euro* apmēru. Tāpat ir iespējams variants, ka valsts, kurai nepieciešami dezinfekcijas līdzekļi, pati organizē transportēšanu un sedz ar to saistītos izdevumus. Saskaņā ar VAMOIC sniegto informāciju šobrīd krājumos ir aptuveni 115 000 litru dezinfekcijas līdzekļa virsmām. Savukārt 50 000 *euro* vērtībā sanāk aptuveni 15 415 litru dezinfekcijas līdzekļa. 540 litri dezinfekcijas līdzekļa aizņem 1 *Euro* paleti (1200x800mm), attiecīgi kopējais plānotais Trasta fondam novirzāmais dezinfekcijas līdzekļu apjoms aizņem 28,5 *Euro* paletes. Aizsardzības ministrija no Latvijas Republikas Pastāvīgās pārstāvniecības NATO saņēmusi informāciju, ka vairākas valstis jau izteikušas lūgumu Trasta fondam palīdzēt ar medicīnas precēm un dezinfekcijas līdzekļiem. Tā, piemēram, Ukraina cita starpā lūgusi atbalstu nodrošināšanā arī ar dezinfekcijas līdzekļiem. Ņemot vērā Latvijas ģeogrāfisko atrašanās vietu un faktu, ka Trasta fondam būtu iespējams novirzīt tieši dezinfekcijas līdzekļus, Latvija varētu sniegt atbalstu un atsaukties Ukrainas lūgumam.Publiskas personas mantas atsavināšanas likuma 43.1 pantā noteikts, ka valsts kustamo mantu var nodot bez atlīdzības starpvalstu organizāciju īpašumā. Šādā gadījumā lēmumu par kustamās mantas nodošanu katrā konkrētā gadījumā pieņem Ministru kabinets. Ja Ministru kabinets atbalstīs Aizsardzības ministrijas priekšlikumu novirzīt Trasta fondam Latvijā ražotus dezinfekcijas līdzekļus, Latvijas Republikas Pastāvīgā pārstāvniecība NATO virzīs Latvijas pieteikumu (*Donnor Pledge Letter*) dalībai Trasta fondā, tādējādi apliecinot solidaritāti NATO izvirzītajiem mērķiem. Savukārt Ministru kabineta 2006. gada 26. jūlija noteikumu Nr. 618 “Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā” 6. punkts nosaka, ja atsavināmās valsts kustamās mantas kopējā vērtība saskaņā ar grāmatvedības uzskaites datiem pārsniedz 1000 *euro*, to nodod bez atlīdzības, slēdzot rakstisku līgumu. Attiecīgi, ja Ministru kabinets dos atļauju dalībai NATO Trasta fondā, pēc Latvijas pieteikuma apstiprināšanas Aizsardzības ministrija iesniegs izskatīšanai Ministru kabinetā informatīvo ziņojumu par palīdzības sniegšanu konkrētai valstij/valstīm Trasta fonda ietvaros, iesniedzot arī līguma ar NATO par atbalstu Trasta fondam projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs, Latvijas Republikas Pastāvīgā pārstāvniecība NATO. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Latvijas Republikas Pastāvīgā pārstāvniecība NATO |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

**Ministru prezidenta biedrs,**

**aizsardzības ministrs Artis Pabriks**

A.Liekne, 67335168

Agnese.Liekne@mod.gov.lv